open-index/open-wikipedia-markdown huggingface dataset:
Bogjurgan Hill

**Bogjurgan Hill** er ein ås på sørkanten av Fetteresso Forest i Aberdeenshire i Skottland. Toppen ligg 299 meter over havet. I området finn ein Fetteresso Castle, Drumtochty Castle og Muchalls Castle.

## Kjelder

**Denne artikkelen bygger på «[[:en:Bogjurgan Hill|Bogjurgan Hill]]» frå ,  den 3. april 2011.*
Borough Hill

**Borough Hill** er ein ås aust for byen Daventry i grevskapet Northamptonshire i England. Han er 199 meter over havet og dominerer over det omliggande området. 

Det er funne ruinar av to åsfort frå jernalderen, to gravhaugar frå bronsealderen og to seinare romerske villaer og ein gard på åsen.

I 1925 bygde BBC ein sendestasjon på åsen og i 1950 vart det bygd ei 220 meter høg mast nær Dodford. Masta kom ut av bruk i 1978 og vart fjerna i 1984. Det stod derimot fleire master på åsen og ei mast står framleis att. 

## Kjelder

**Denne artikkelen bygger på «[[:en:Borough Hill|Borough Hill]]» frå ,  den 3. april 2011.* 
*** oppgav desse kjeldene:*
Blackdown i Sussex

**Blackdown** eller **Black Down** er den høgaste åsen i det historiske grevskapet Sussex med ei høgd på 280 meter over havet, og er den nest høgaste toppen i Søraust-England bak Leith Hill (294 moh.).

Han er òg det høgaste punktet i South Downs nasjonapark. Dei furu- og lyngkledde sidene er eigd av National Trust.

## Kjelder

**Denne artikkelen bygger på «[[:en:Blackdown, West Sussex|Blackdown, West Sussex]]» frå ,  den 3. april 2011.*  

## Bakgrunnsstoff
Blackford Hill

**Blackford Hill** er ein ås sør i den skotske hovudstaden Edinburgh med ei høgd på 164 meter over havet. Frå åsen ahr ein utsyn over Edinburgh, Edinburgh Castle og Arthur's Seat i nord. Ein kan òg sjå Pentland Hills og Hillend skisenter.

Royal Observatory i Edinburgh står nær toppen. Det står òg ein vêrstasjon og ein radiosendar på toppen. 

## Kjelder

**Denne artikkelen bygger på «[[:en:Blackford Hill|Blackford Hill]]» frå ,  den 3. april 2011.*
Botley Hill

**Botley Hill** er ein ås i Surrey i North Downs med ei høgd på 268,8 meter over havet. Han er det høgaste punktet i North Downs utanom den nesten parallelle Greensand Ridge i sør. Han har status som Marilyn og er det tredje høgaste punktet i Surrey etter Leith Hill og Gibbet Hill.

Som det høgaste punktet i North Downs er det mogeleg å sjå åsen frå mange høge bygg i London, som til dømes Alexandra Palace i Nord-London.

## Kjelder

**Denne artikkelen bygger på «[[:en:Botley Hill|Botley Hill]]» frå ,  den 3. april 2011.* 
*** oppgav desse kjeldene:*
Boulsworth Hill

**Boulsworth Hill** er eit stort lyngheiområdet og det høgaste punktet i South Pennines søraust i Lancashire i England, mellom District of Pendle og Calderdale. 

Toppen **Lad Law** ligg 517&nbsp;meter over havet med utsyn over Pendle Hill, Forest of Bowland, Yorkshire Dales og South Pennines. På klåre dagar er det mogeleg å sjå Scafell Pike og Helvellyn i nord, Ferrybridge kraftverk i aust, High Peak i sør og berg- og dalbanen Big One på Blackpool Pleasure Beach i vest. 

## Kjelder

**Denne artikkelen bygger på «[[:en:Boulsworth Hill|Boulsworth Hill]]» frå ,  den 3. april 2011.* 
*** oppgav desse kjeldene:*
Box Hill i Surrey

**Box Hill** er ein ås i North Downs i Surrey i England, like sør for London. Det går ein veg opp til toppen av Box Hill som er ein del av ruta under sykkelkonkurransane i sommar-OL 2012.

Området har status som Special Area of Conservation og Site of Special Scientific Interest. 

## Kjelder

**Denne artikkelen bygger på «[[:en:Box Hill, Surrey|Box Hill, Surrey]]» frå ,  den 3. april 2011.* 
*** oppgav desse kjeldene:*
Bergen auf Rügen

**Bergen auf Rügen** er den viktigaste byen på Rügen i den tyske delstaten Mecklenburg-Vorpommern. Han er fylkeshovudstad i Landkreis Rügen, som omfattar heile Rügen-øya. Byen høyrte til Sverige som del av Svensk Pommern mellom 1648 og 1814.

## Kjende folk frå Bergen auf Rügen
*Diana Gansky, diskoskastar

## Bilete

File:Bergen Markt 2.jpg|Byens eldste bindingsverkshus frå 1538 
File:Rügen asv2022-08 img15 Bergen Bahnhof.jpg|Jarnbanestasjonen
File:Bergen-auf-ruegen-marienkirche thfr.jpg|Mariakyrkja
File:Bergen-auf-ruegen-rugard-turm thfr.jpg|Tårnet Rugardturm


## Bakgrunnsstoff

*
Cæsar Boeck

**Cæsar Læsar Boeck** () var ein dansk-norsk offiser, kjøpmann og stortingsmann frå Fredericia i Danmark. Han var far til Carl Wilhelm Boeck og Christian Boeck.

Boeck var løytnant i artilleriet, steig seinare til kaptein. Han opna grossistforretning i Kragerø, før han vart overførster på Kongsberg. Til sist var han kjøpmann i Christiania.

Boeck var stortingsrepresentant for Kragerø og Risør i 1818, 1824 og 1830. I 1818 var han med i 23 komitear, formann i tre av dei og sekretær i to. Same året var han medlem av stortingsdeputasjonen som tok del i kongekroninga i Stockholm. Seks år seinare var han med i komiteen om militærvesen, om berg- og skogvesen og om kjøpstadskatten. På sitt siste storting, 1830, var han med i komiteen om næringsvegane og kjøpstadskatten.

Boeck døydde i Christiania i 1832.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Oluf Berner

**Oluf Steen Julius Berner** () var ein norsk jurist og embetsmann frå Larvik. Han var far til Carl Berner.

Far til Berner var kjøpmann og skipsreiar. Sjølv vart han student i 1828 og cand. jur. i 1832. Dei neste åra arbeidde han i embetsverket, frå 1839 var han overrettsprokurator i Akershus stift. Tida 1844-49 var han byfut og postmeister i Molde. Sidan var han assessor (dommar) ved stiftsoverretten i Kristiansand. 

Berner var 1. representant for Kristiansand på Stortinget 1854, medlem av justiskomite nr 1.

Han døydde i Kristiansand hausten 1855, kort tid etter han hadde berga seg i land frå dampskipet «Norge» då dette kolliderte med eit anna dampskip, «Bergen».

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Hans Bjering

**Hans Peter Bjering** () var ein norsk gardbrukar og stortingsrepresentant frå Rakkestad.

Bjering var son til ein gardbrukar i Rakkestad. Sjølv gjekk han Haslem landbruksskule. Åra 1860-62 dreiv han farsgarden. Han kjøpte då gard på Våge i Veøy i Romsdal, budde der livet ut.

Bjering representerte Romsdals amt på Stortinget 1880-85 og 1889-91. Han var medlem av militærkomiteen 1880-85 og av konstitusjonskomiteen 1889-91. Frå 1883 til -85 og 1889 til -91 var han medlem av Lagtinget. Såleis var han i 1883-84 medlem av riksretten mot Selmer-ministeriet.

Han døydde i 1895 på garden sin i dåverande Veøy herad, i dag i Rauma kommune.

## Kjelder
* 
*
Brading Down

**Brading Down** er nokre graskledde bakkar sørvest for Brading i Isle of Wight. Det er ein dominerande ås oppfor Sandown Bay, med flott utsyn over bukta mot Shanklin og Culver Down.

Delar av bakkane er privateigde og nytta til jordbruk. Ein del er derimot òg ope for alle og eid av Isle of Wight Council. 

## Kjelder

**Denne artikkelen bygger på «[[:en:Brading Down|Brading Down]]» frå ,  den 3. april 2011.*
Braeriach

**Braeriach** (skotsk-gælisk *Bràigh Riabhach/Am Bràigh Riabhach*) er det tredje høgaste fjellet i Storbritannia med ei høgd på 1296 meter over havet etter Ben Nevis og Ben Macdui. Det er det høgastepunktet i den vestlege delen av Cairngorms, skild frå den sentrale delen (med Ben Macdui og Cairn Gorm) av dalen Lairig Ghru. Toppen er forma som ein halvmåne med fleire botnar. I dalbotn på nordsida ligg det ofte snø året rundt.

## Kjelder

**Denne artikkelen bygger på «[[:en:Braeriach|Braeriach]]» frå ,  den 3. april 2011.* 
*** oppgav desse kjeldene:*
Bendix Bendixen

**Bendix Edvard Reutz Bendixen** () var ein norsk skulemann, oldtidsgranskar og politikar frå Bergen.

Bendixen var son til ein skipper. Sjølv vart han student frå Bergens katedralskule i 1857 og cand. philol. i 1863. Frå 1864 var han adjunkt ved den lærde skulen i Kristiansund. Sidan var han frå 1875 til 1908 styrar ved Tanks skole i Bergen. Med stipend frå det offentlege dreiv han 1870-72 undersøkingar i historiske minne og oldtidsminne i Nordmøre og Romsdal. Åra 1873-75 studerte han ulike museum i Danmark, Sverige, Tyskland, Austerrike-Ungarn, Italia, England, Belgia og Hellas.

Bendixen var medlem av Bergens bystyre, ordførar 1883-85.

Han gav ut ei rad arkeologiske og historiske avhandlingar i tiddskrift og avis, samt forfatta skulesoga for Tank skole 1850-1900.

Bendixen var 3. representant for Bergen på Stortinget 1886-88. Han var medlem av budsjettkomiteen.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Johan Blackstad

**Johan Blackstad** () var ein embetsmann og stortingsmann frå Bergen. Aage Schavland var svigerfaren hans.

Blackstad var son til ein prokurator. Han vart student i 1852 og cand. jur. i 1857. Dei neste åra arbeidde han som fullmektig hos sorenskrivaren i søre Hedmark. Og frå 1860 som kopist i justisdepartementet. 1870-74 var han fut og sorenskrivar i Varanger, deretter amtmann i Finnmark frå 1874 til 1882. Sidan sorenskrivar i Eiker frå 1882, lagmann i Eidsivating frå 1889 og i Oslo frå 1892. Tida 1891-1901 var han fungerande riksadvokat, utnemnd til embetet i 1901.

Blackstad var formann i den kongelege kommisjonen av 1875 om samane. Frå 1891 var han medlem av kommisjonen om det kriminelle rettsstellet. Han var ein pådrivar for å få gjennomført jurylova. Elles skal han ha vore den første som orda frampå om freding av kval.

Blackstad representerte finnmarksbyane Hammerfest, Vardø og Vadsø på Stortinget frå 1880 til -85. Begge dei to valbolkane var han medlem av justiskomiteen. Han slutta seg til Høgre då partiet vart danna. Blackstad var innehavar av St. Olavs Orden.

Han døydde i Kristiania i 1904.

## Kjelder
* 
*
Halvor Bentsen

**Halvor Andreas Bentsen** () var ein norsk gardbrukar, sakførar og postmeister frå Kragerø. Han var stortingsmann i mange år.

Bentsen var son til ein skipper og losoldermann. I unge år var han med faren på ei sjøreise, sidan faren slutta sjøen budde han ei fem år på faren sin gard i Sannidal. Der arbeidde han som sekretær for faren, til han i 1843 byrja på kontoret til sorenskrivaren i Nedre Telemark. I 1848 vart han eksaminert til jurist. Grunna sjukdom gav han opp å lese til artium, dreiv då farsgarden fram til 1856. Tida 1856-60 var han sakførar ved underretten, sidan ved overretten i Kragerø. Frå 1885 var han postmeister i Porsgrunn.

Bentsen var ordførar i Kragerø i fleire år, medlem av heradsstyret 1860-79. Deretter flytta han til Skåtøy og var med i heradsstyret der.

Bentsen representerte Kragerø på Stortinget 1865-66, 1868-69 og 1871-73. Frå 1880 til -85 var han 1. representant frå Bratsberg amt. Han var i 1865-66 medlem av gasje- og pensjonskomiteen, medan han 1868-69 og 1871-73 var medlem av kyrkjekomiteen. Elles var han sekretær 1868-69 i Odelstinget, og 1871-73 det same i Stortinget. Perioden 1871-73 var han med i valkomiteen, og i 1873 medlem av delegasjonen Stortinget sende til Trondheim og kroninga av den nye kongen. Åra frå 1880 til -85 var han president i Odelstinget, og han var som tidlegare medlem av valkomiteen. Han var formann i konstitusjonskomiteen 1880-84 og i gasjekomiteen i 1885. 1883 var han med i traktatkomiteen. 1883-84 var han ein av aktorane i riksretten mot Selmer-ministeriet. Han var medlem av Venstre frå det vart stifta.

År 1884 var han formann i den kongelege kommisjonen om navigasjonslova.

Bentsen døydde i Porsgrunn i 1891.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Brandy Hill i Wales

**Brandy Hill** er ein ås i Sør-Wales mellom Pendine og Whitland, og sørvest for St. Clears. På toppen, 205 meter over havet, står ein radiosendar.
Lars Blilie

**Lars Kristian Blilie** () var ein gardbrukar og stortingsmann frå Vestre Toten. Han var far til Mathias Blilie.

Blilie var son til ein gardbrukar. Han dreiv i yngre år på med ymse, mellom anna var han urmakar, børsemakar, signetstikkar, gravørarbeidar og sysla med utklekking av fisk. 18 år gammal vart han gardbrukar.

Han var rodemeister for ein veg i ni år og medhjelpar åt presten i 35 år. Frå 1846 var han medlem av heradsstyret, der han i 40 år sat i formannskapet, åtte av dei ordførar. Elles var han medlem av forlikskommisjonen 1854-79 og valmann i 25 år. Frå 1862 var han styrar av eit branntrygdelag for Toten og Vardal, og direktør (styremedlem) i sparebanken.

Blilie representerte Kristians amt på Stortinget frå 1871 til -76 og frå 1880 til -85. Han var på alle tingsamlingane medlem av tollkomiteen. Perioden 1883-85 var han også med i valkomiteen, i 1885-sesjonen medlem av Lagtinget frå 22. april. I 1876 var han permittert frå 19. mars. Han vart medlem av Venstre då partiet vart skipa.

Blilie døydde heime på slektsgarden i Vestre Toten i 1892.

## Kjelder
* 
*
Brecon Beacons

**Brecon Beacons** (walisisk *Bannau Brycheiniog*) er ei fjellkjede i Sør-Wales. Strengt tatt er det ei rekkje populære fjelltoppar sør for Brecon, mellom anna det høgaste fjellet i Sør-Wales, Pen y Fan. Store delar av området er ein del av **Brecon Beacons nasjonalpark** (*Parc Cenedlaethol Bannau Brycheiniog*). 

## Fjellkjeda

Kjeda består av fjella sør for Brecon. Det høgaste er Pen y Fan, som med 886 moh òg er høgaste toppen i Sør-Wales. Andre større toppar er Corn Du (873 moh), Cribyn (795 moh) og Fan y Bîg (719 moh). Toppane dannar ei lang rekkje i hesteskoform rundt staden der elva Taf Fechan spring ut, ein stad kalla *Beacons Horseshoe*.

Namnleddet *beacons* tyder «varder», og viser til at det tidlegare var vardar på toppane for å åtvare mot engelske åtak. 

## Nasjonalparken

Nasjonalparken vart oppretta i 1957, som den siste av dei tre i Wales. Han dekker 1344 km², noko som er langt meir enn berre fjella, og strekkjer seg frå Llandeilo i vest til Hay-on-Wye i aust. Han inkluderer òg, med all faren for nmneforvekslinga det inneber, Black Mountains i aust ved grensa til England og Black Mountain i vest. Området vest for fjellkjeda vert kalla Fforest Fawr («Den store skogen») som vart erklært som geopark av UNESCO i 2005. Det meste av området er myrlandskap, med noko plantevekst og beitemarker i dalane.

22. mai 2005 vart den første turstien som går over heile nasjonalparken opna. Han er omkring 160 km lang, og går frå Abergavenny, gjennom Crickhowell og endar i Bethlehem i Carmarthenshire. Ein annan tursti som går gjennom området er Taff Trail, som går frå Brecon til Cardiff. Ved sida av fotturisme er òg sykling, riding, segling, vindsurfing, fisking, fjellklatring og grotteklatring populære aktivitetar i parken.

Området er kjent for fossefalla sine, som inkluderer den 27 meter høge Henrhyd-fossen og falla ved Ystradfellte, og grotter som Ogof Ffynnon Ddu.

Delar av parken vert nytta til militærøvingar. Special Air Service (SAS) er kjent for å ha nokre av dei mest krevjande øvingane sine i Brecon Beacons, blant anna den frykta *Fan Dance* der ein under opptaksprøvane til SAS må gå opp på toppane på tid med særs tung oppakning. 

## Byar og landsbyar

*Abercrave, Aberdare, Abergavenny, Ammanford
*Brecon, Brynmawr
*Crickhowell
*Glynneath
*Hay-on-Wye, Hirwaun  
*Felinfach 
*Llandovery, Llangattock, Llangynidr, Llanwrtyd Wells
*Myddfai
*Pontypool, Pontypridd
*Sennybridge
*Talgarth, Tredegar
*Ystradgynlais

## Kjelder

**Denne artikkelen bygger på «[[:nb:Brecon Beacons|Brecon Beacons]]» frå ,  den 3. april 2011.*  
 

## Bakgrunnsstoff
Bredon Hill

**Bredon Hill** er ein ås i Worcestershire i England, sørvest for Evesham i Vale of Evesham. Åsen høyrer geologisk sett til Cotswolds og høyrer til Cotswolds Area of Outstanding Natural Beauty.  Toppen har ei høgd på 299 meter over havet. 

På toppen står eit lite steintårn kalla Parsons Folly (eller Kemerton Tower). Tårnet vart bygt på midten av 1700-talet for John Parsons, MP (1732&ndash;1805), ein godseigar, og var meint som sommarbustaden hans. Tårnet vart eit velkjent landemerke og ein trur det kan ha inspirert til bygginga av Broadway Tower.

På åsen er det òg restar etter eit åsfort frå jernalderen, kalla Kemerton Camp. Elmley Castle ligg på nordsida av åsen, og her er òg ruinane etter eit mellomalderslott. 

## Landsbyar

Rundt åsen ligg landsbyane
* Kemerton
* Bredon & Bredon's Norton
* Eckington
* Great Comberton
* Little Comberton
* Elmley Castle, Bricklehampton & Netherton
* Ashton under Hill
* Beckford
* Overbury & Conderton

## Kjelder

**Denne artikkelen bygger på «[[:en:Bredon Hill|Bredon Hill]]» frå ,  den 3. april 2011.* 
*** oppgav desse kjeldene:*
* Page, W. ed. (1913). *Victoria County History: A History of the County of Worcester*, Volume III
*Elrington, C.R. ed. (1968). *Victoria County History: A History of the County of Gloucester*, Volume VIII.
Brendon Hills

**Brendon Hills** er ein ås i East Lyn Valley vest i Somerset i England. Felire elvar renn sørover gjennom terrenget og munnar ut i River Haddeo, ei sideelv til River Exe. Åsen har ei høgd på 423 meter over havet. 

Store delar av åsen er oppdyrka, i motsetnad til høgareliggande område kring åsen i Exmoor og Quantock Hills. Det vart òg utvunne jernmalm frå åsen i tidlegare tider. 

Åsen er ein del av Exmoor nasjonalpark. 

## Kjelder

**Denne artikkelen bygger på «[[:en:Brendon Hills|Brendon Hills]]» frå ,  den 3. april 2011.* 
*** oppgav desse kjeldene:*
Bergen rådhus

**Bergen rådhus** er rådhuset i Bergen kommune. Det ligg i Rådhusgaten 10, nordaust for Lille Lungegårdsvannet, rett ved gågata Marken og Olav Kyrres gate. 

Rådhuset er teikna av arkitekt Erling Viksjø i såkalla brutalistisk stil etter at han vann fyrstepris i konkurransen i 1953. Bygget stod ferdig i 1974. Bygget har 10 468 m², er 51,2 meter høgt, 13,6 meter breitt, og 47,95 meter langt. Som mange av Viksjøs bygg, og som det fyrste i Bergen, blei rådhuset reist i naturbetong.

I desember 2009 blei Rådhuset sertifisert som Miljøfyrtårn.

## Bakgrunnsstoff
Brent Knoll

**Brent Knoll** er ein 137 meter høg ås i Somerset Levels i Somerset i England. Han ligg om lag halvvegs mellom Weston-super-Mare og Bridgwater, 4 km frå Bristol Channel ved Burnham-on-Sea. Ved foten av åsen ligg landsbyane East Brent og Brent Knoll. Åsen ligg isolert og dominerer i landskapet. 

Det har vore busetnader på Brent Knoll sidan bronsealderen. Ruinane av eit åsfort frå jernalderen ligg på åsen. 

## Kjelder

**Denne artikkelen bygger på «[[:en:Brent Knoll|Brent Knoll]]» frå ,  den 3. april 2011.*  
 

## Bakgrunnsstoff
Brent Tor

**Brent Tor** er ein nut på vestsida av Dartmoor, om lag 8 km nord for Tavistock, med ei høgd på 330 meter over havet. Landsbyen Brentor ligg nedanfor nuten. 

Brent Tor er eit unikt døme på ein tidleg basaltisk vulkan frå karbontida, som no er erodert ned. Han består av vulkansk breksje og putelava, sprøyta ut under eit tidlegare hav.

Det finst restar etter eit åsfort frå jernalderen kring nuten. 

## Kjelder

**Denne artikkelen bygger på «[[:en:Brent Tor|Brent Tor]]» frå ,  den 3. april 2011.* 
*** oppgav desse kjeldene:*
Brighstone Down

**Brighstone Down** er nokre graskledde bakkar av kalkstein på Isle of Wight. Åsen ligg nær landsbyen Brighstone, sørvest på øya. Åsen har ei høgd på 214 meter over havet på det hgøaste, nordaust for landsbyen Mottistone.

## Kjelder

**Denne artikkelen bygger på «[[:en:Brighstone Down|Brighstone Down]]» frå ,  den 3. april 2011.*
Broad Law

**Broad Law** er den nest høgaste åsen i det store åslandskapet i Sør-Skottland, Southern Uplands, og det høgaste i ein omkrins på nesten 50 km. Toppen av åsen er avrunda og graskledd, sjølv om dei omliggande dalane har særs bratte sider. Det står ei radio mast på topen. 

## Kjelder

**Denne artikkelen bygger på «[[:en:Broad Law|Broad Law]]» frå ,  den 3. april 2011.*
Brown Clee Hill

**Brown Clee Hill** er den høgaste åsen i grevskapet Shropshire i England, 540 meter over havet. Han er ein av Clee Hills og ligg i Shropshire Hills Area of Outstanding Natural Beauty.

Brown Clee Hill ligg 8 km nord for Titterstone Clee Hill. 

Nærliggande byar er Ludlow, Cleobury Mortimer, Church Stretton, Broseley, Bridgnorth og Much Wenlock.

Det vart bygd fleire åsfort frå jernalderen rundt Clee Hills. Nordy Bank er den siste intakte av tre åsfort på Brown Clee. Dei andre to er gått tapt på grunn av steinbryting.

## Kjelder

**Denne artikkelen bygger på «[[:en:Brown Clee Hill|Brown Clee Hill]]» frå ,  den 3. april 2011.* 
*** oppgav desse kjeldene:*
Bruach na Frìthe

**Bruach na Frìthe** er ein av dei høgaste toppane i Black Cuillin på Isle of Skye i Skottland. Fjella består av gabbro, som høver seg godt til fjellklatring. Fjellet har ei høgd på 958 meter over havet og har status som munro. 

## Kjelder

**Denne artikkelen bygger på «[[:en:Bruach na Frìthe|Bruach na Frìthe]]» frå ,  den 3. april 2011.*  
 

## Bakgrunnsstoff
* YouTube-video av ei klatring av Bruach na Frithe via Fionn Choire
Bryn Alyn

**Bryn Alyn** er ein ås med status som Site of Special Scientific Interest i Denbighshire, nord i Wales, og ein del av Clwydianfjella Area of Outstanding Natural Beauty. Bryn Alyn ligg aust for Alyn-elva og har ei høgd på 408 meter over havet. 

## Kjelder

**Denne artikkelen bygger på «[[:en:Bryn Alyn|Bryn Alyn]]» frå ,  den 3. april 2011.* 
*** oppgav desse kjeldene:*
Bryn Arw

**Bryn Arw** er ein ås i Black Mountains i Brecon Beacons nasjonalpark i Monmouthshire, sør i Wales. Han ligg 4 km nord for byen Abergavenny og 2 km vest for landsbyen Llanfihangel Crucorney. Toppen ligg 384 meter over havet. 

Åsen består av leirstein og sandstein lagt ned i devontida. 

## Kjelder

**Denne artikkelen bygger på «[[:en:Bryn Arw|Bryn Arw]]» frå ,  den 3. april 2011.*
Buachaille Etive Beag

**Buachaille Etive Beag** (Skotsk-gælisk *Buachaille Eite Beag*) er eit fjell mellom Glen Coe og Glen Etive, på kanten av Rannoch Moor i Dei skotske høglanda. 

Buachaille Etive Beag dannar ein rygg på om lag 3 km frå sørvest til nordaust. To toppar på ryggen har status som Munro, **Stob Dubh** og **Stob Coire Raineach**. Den høgaste av dei har ei høgd på 958 meter over havet. 

## Kjelder

**Denne artikkelen bygger på «[[:en:Buachaille Etive Beag|Buachaille Etive Beag]]» frå ,  den 3. april 2011.*
Buachaille Etive Mòr

**Buachaille Etive Mòr** (skotsk-gælisk *Buachaille Eite Mòr*, som tyder «den store gjetaren frå Etive»), generelt berre kalla *The Buachaille* eller *The Beuckle*, er eit fjell øvst i Glen Etive i Dei skotske høglanda i Skottland. Det har nesten ei perfekt pyramideform sett frå hovudvegen A82, og er eit av dei lettast gjenkjennelege fjella i Skottland, ofte vist på postkort og kalendrar. 

Buachaille Etive Mòr består av ein nesten 8 km lang rygg og er nesten omkrinsa av River Etive og sideelvane hennar. Ryggen består av fire toppar: Stob Dearg (1022&nbsp;m), Stob na Doire (1011&nbsp;m), Stob Coire Altruim (941&nbsp;m) og Stob na Bròige (956&nbsp;m). Stob Dearg og Stob na Bròige er begge Munroar.

## Kjelder

**Denne artikkelen bygger på «[[:en:Buachaille Etive Mòr|Buachaille Etive Mòr]]» frå ,  den 3. april 2011.* 
*** oppgav desse kjeldene:*
* Chris Crocker, *[http://www.biber.fsnet.co.uk/downloads.html Database of British Hills] * (2005)
Burrow i Shropshire

**Burrow** er ein ås i Shropshire i England med eit åsfort frå jernalderen. Dei næraste landsbyane er Hopesay og Aston-on-Clun. 

## Kjelder

**Denne artikkelen bygger på «[[:en:Burrow (Shropshire)|Burrow (Shropshire)]]» frå ,  den 3. april 2011.*
Butser Hill

**Butser Hill** er ein kalksteinsås  og eit av dei høgaste punkta i Hampshire, samt det høgaste punktet i South Downs nasjonalpark. Det er 271 meter over havet men har status som Marilyn. Det ligg innanfor Queen Elizabeth Country Park, om lag 4-5 km sør for den historiske kjøpstaden Petersfield i Hampshire.

Det meste av parken, med Butser Hill, har status som Site of Special Scientific Interest og sidan 1998 nasjonalt naturreservat. 

## Kjelder

**Denne artikkelen bygger på «[[:en:Butser Hill|Butser Hill]]» frå ,  den 3. april 2011.* 
*** oppgav desse kjeldene:*
Butterdon Hill

**Butterdon Hill** er ein ås i Dartmoor, sørvest i England. Restane av ein steinsirkel og ei steinrekkje ligg på toppen. Namnet Butterdon trur ein kjem frå det gammelengelske ordet for «eng»

## Kjelder

**Denne artikkelen bygger på «[[:en:Butterdon Hill|Butterdon Hill]]» frå ,  den 3. april 2011.*
Bwlch y Ddwyallt

**Bwlch y Ddwyallt** er eit namn på det høgaste punktet på platået **Gwaun Cerrig Llwydion** aust i Brecon Beacons sør i Wales. Det er toppen av Waun Rydd.  Toppen har ei høgd på 754 meter over havet. 

## Bakgrunnsstoff
*Bilete av Bwlch y Ddwyallt på Geograph

## Kjelder

**Denne artikkelen bygger på «[[:en:Bwlch y Ddwyallt|Bwlch y Ddwyallt]]» frå ,  den 3. april 2011.* 
*** oppgav desse kjeldene:*
Bulbarrow Hill

**Bulbarrow Hill** er ein 274 meter høg ås nær Woolland, 8 km vest for Blandford Forum og 16 km nord for Dorchester i Dorset i England.  Kalksteinsåsen er ein del av ein skrent i Dorset Downs, som dannar den vestlege enden av Southern England Chalk Formation. Delar av åsen vert utnytta til jordbruk, men består hovudsakleg av grassletter. Åsen ligg oppfor Blackmore Vale og gjev utsyn over Dorset, Somerset, Wiltshire og Devon.

Rawlsbury Camp er eit åsfort frå jernalderen som ligg på åsen. Berre nokre jordvollar er att etter festninga. Det ligg òg fleire gravhaugar på åsen. 

Den 13. februar 1969 styrta eit Gloster Meteor T7 på Bulbarrow Hill. Begge pilotane mista livet.  

## Kjelder

**Denne artikkelen bygger på «[[:en:Bulbarrow Hill|Bulbarrow Hill]]» frå ,  den 3. april 2011.*
Axel Winge

**Axel Winge** () var ein norsk skipsreiar, dispasjør og stortingsmann frå Christiania.

Winge var son til ein meklar. Åra 1839-42 var han ved ein handelsskule i Altona. Sidan var han i tre år  på eit handelskontor i Christiania, og eitt år i Alger. Frå 1848 arbeidde han som translatør i Christiania. Etter å ha drive reiarverksemd i lag med ein bror, byrja han i 1866 som dispasjør. Året etter stifta Skibsassuranseforeningen Christiania, som han styrte til han døydde. Børskommissær frå 1869. Han var ein av stiftarane av Kristiania handelsgymnas. I 1881 var han medlem av kommisjonen om forsikringsselskap, året etter utnemnd til medlem av den skandinaviske kommisjonen om sjøfartslova.

Winge var 3. representant for Kristiania, Hønefoss og Kongsvinger på Stortinget 1889-91, vald for Høgre. Han var medlem av Lagtinget og næringskomite nr 2.

Han døydde i hovudstaden i 1893.

## Kjelde
*Lindstøl, Tallak: *Stortinget og Statsraadet 1814-1914*. Kristiania, 1914
Georg Wankel

**Georg Reinholdt Wankel** () var ein norsk gardbrukar og stortingsmann frå Moss.

Wankel var son til ein gardbrukar. Han gjekk Ås høgare landbruksskule 1861-63. I 1869 overtok han farsgarden, som han utvida gjennom kjøp av grannegardar. Han starta kalkfabrikk på eigedomen.

Den lange perioden 1877-1905 var han medlem av heradsstyret for Moss landdistrikt, ordførar nokre år frå 1888. Styremedlem 1872-98 i landbruksselskapet i amtet, og 1877-92 i Selskabet for Norges Vel. Han var medredaktør av «Norsk Landmandsblad» 1884-89.

Wankel var 2. representant frå Smaalenenes amt på Stortinget 1889-91, der han var medlem av landbrukskomiteen. Han var vald for partiet Høgre.

Han døydde i Kristiania i 1907.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Christian Wisbech

**Christian Wilhelm Wisbech** () var ein norsk marineoffiser og stortingsmann frå Bergen. På Stortinget representerte han Høgre.

Wisbech blei fødd i Bergen som son til dåverande stasfysikus (lege) Christian Wisbech og kona Alida Brunchorst. Han gifta seg med Thora Heiberg.

Sjølv gjekk han inn i marinen, der han gjekk den militære høgskulen. Etter i 1856 hadde fullført skuletida vart han sekondløytnant og lærar ved sjøkadettinstituttet. Utnemnd til premierløytnant i 1863, og tøymeister i marinen i 1870. Frå 1875 var han kaptein, rykte opp til kommandørkaptein i 1885 og kommandør i 1893. Ved det siste opprykket forlet han stillinga som tøymeister, og vart i staden sjef for det sjømilitære korpset. I si offiserstid var han medlem av fleire kommisjonar. Mellom anna var han frå 1882 formann i marinen sin artilleri- og fortskommisjon, der han hadde vore medlem sidan 1867.

Wisbech var 4. representant frå Jarlsberg og Larviks amt på Stortinget 1883-85 og 3. representant i perioden 1889-91, heile vegen medlem av militærkomiteen. Også for den mellomliggande perioden var han vald til tingmann, det valet vart forkasta av Stortinget med 73 røyster mot 35. Han var i mange år medlem av bystyret i Horten, ordførar 1880-81. Ei tid var han formann i fattigstyret i byen.

Wisbech døydde i Horten i 1897.

## Kjelder

*Lindstøl, Tallak: *Stortinget og Statsraadet 1814-1914*. Kristiania, 1914
Burnhope Seat

**Burnhope Seat** er eit lyngheilandskap i North Pennines i England. Det ligg mellom kjeldene til elvane Tees, South Tyne og Wear. Grensa mellom County Durham og Cumbria kryssar toppen, som ligg 747 meter over havet. 

## Kjelder

**Denne artikkelen bygger på «[[:en:Burnhope Seat|Burnhope Seat]]» frå ,  den 3. april 2011.*
Den mislykkede spionen

**Den mislykkede spionen. Fortellingen om kunstneren, journalisten og landssvikeren Alfred Hagn** er ei norsk sakprosabok frå 2010, utgjeven på Humanist forlag. Den handlar om den norske spionen, kunstmalaren, journalisten og kirkerestauratøren Alfred Hagn (1882-1958) og er skriven av historikarane Nik Brandal, Eirik Brazier og Ola Teige.

Boka blei innkjøpt av Norsk kulturråd i 2010, av rådets innkjøpsordning for nyare norsk sakprosa og distribuert til bibliotek over heile Noreg.

## Referansar

## Bakgrunnsstoff
* Forlagets presentasjon av boka
* Fædrelandsvennen si melding av boka
Cadair Berwyn North Top

**Cadair Berwyn North Top** eller Cadair Berwyn **(Old Top)** er ein fjelltopp i Cadair Berwyn nordaust i Wales. Han er den nest høgaste fjelltoppen i Berwynfjella i lag med Moel Sych. 

Toppen vart lenge rekna som den høgaste toppen i Berwyn-fjella, før det vart oppdaga ein ny topp mellom denne og Moel Sych, som var tre meter høgare. Denne toppen, no kjend som Cadair Berwyn, er oppført som **Cadair Berwyn New Top** på Nuttall-lista. 

## Kjelder

**Denne artikkelen bygger på «[[:en:Cadair Berwyn North Top|Cadair Berwyn North Top]]» frå ,  den 3. april 2011.*  
 

## Bakgrunnsstoff
*www.geograph.co.uk: bilete av Cadair Berwyn
Cadair Berwyn

**Cadair Berwyn** eller **Cader Berwyn** er eit fjell nordaust i Wales. Det er det høgaste punktet i Berwynfjella, og den høgaste toppen i Wales utanfor nasjonalparkane. Fjellet har ei høgd på 830 meter.

## Kjelder

**Denne artikkelen bygger på «[[:en:Cadair Berwyn|Cadair Berwyn]]» frå ,  den 3. april 2011.*
Kris Allen

**Kristopher Neil Allen**, kjend som **Kris Allen** () er ein amerikansk songar og vinnar av American Idol 2009.

I 2007 gav han ut debutalbumet *Brand New Shoes*. I 2009 kom det sjølvtitulerte oppfølgeralbumet *Kris Allen*. Albumet selde 80 000 kopiar i USA den fyrste veka, 118 000 mindre enn albumet *For Your Entertainment* til Adam Lambert, som Allen slo i finalen i American Idol.

## Utgjevingar
;Album
* 2007: *Brand New Shoes*
* 2009: *Kris Allen*
Bynack More

**Bynack More** (skotsk-gælisk *A' Bheithneag Mhòr* eller *Beinn Bheithneag*) er eit fjell i Skottland i Cairngorms-fjella, 16 km aust-søraust for byen Aviemore i Highland. 

Bynack More er ein Munro og ein Marilyn med ei høgd på 1090 meter over havet. På toppen av platået ligg ein stor nut av granitt, som vert kalla Barns of Bynack. 

## Kjelder

**Denne artikkelen bygger på «[[:en:Bynack More|Bynack More]]» frå ,  den 3. april 2011.* 
*** oppgav desse kjeldene:*
* The Munros: Donald Bennett: Scottish Mountaineering Trust: ISBN 0-907521-13-4
Tokammersystem

**Tokammersystem** er ei ordning der ei nasjonalforsamling har to avdelingar (kammer). Avdelingane er valde separat og forhandlar i hovudsak kvar for seg. Dei to kammera vert gjengs omtala som over- og underhus, der overhuset til vanleg har husa særskilte privilegerte klasser, som adel og presteskap, medan underhuset har husa borgarklassa. 

Trass i at Stortinget i Noreg fram til 2009 hadde system med to avdelingar, Odelsting og Lagting, har Noreg ikkje hatt eit tokammersystem sidan alle medlemmene av Stortinget kjem frå same val, og det var primært berre i lovsaker avdelingane arbeidde fråskilde.

## Sjå òg
* Eittkammersystem

## Kjelder
Hvervenbukta

**Hvervenbukta** er ei bukt i Bunnefjorden, som er den sørgåande armen av Oslofjorden aust for Nesodden. Hvervenbukta er dessutan namnet på ei mykje nytta badestrand i denne bukta, som ligg mellom Ljanskollen og Kruttmølleåsen, på grensa mellom Oslo kommune og Oppegård kommune.

Bukta ligg rett ved det gamle Ljansgodset, og portnarbustaden til godset er i dag nytta som utstillingslokale rett ved. 

Det er ein tursti forbi det kvite lysthuset som bind Hvervenbukta med Fiskevollbukta og Ljanskollen. 

## Bilete

Fil:Hvervenbukta (22. april 2018).jpg|Hvervenbukta ovanfrå
Fil:Stupebrett.jpg|Badeliv i Hvervenbukta, 1975


## Bakgrunnsstoff
*Knut Are Tvedt (red): *[[Oslo byleksikon]]*, Kunnskapsforlaget 2010, side 269, ISBN 978-82-573-1760-7
Eittkammersystem

**Eittkammersystem** er ei ordning der ei nasjonalforsamling formelt opptrer som ei einstaka forsamling ved alle viktige avgjersler.

Systemet vert brukt i stadig fleire einskapsstatar. Danmark har hatt eittkammersystem sidan nedlegginga av Landstinget i 1953, medan Sverige fyrst fekk eit eittkammersystem i 1971. Føderalstatar, som t.d. Tyskland og USA, har som regel tokammersystem.

## Sjå òg
* Tokammersystem

## Kjelder
Sigmund Hoftun

**Sigmund Hoftun** () frå  Herad i Gol kommune i Hallingdal, dr. philos frå Universitetet i Oslo på ei avhandling om den franske forfattaren André Malraux, var redaktør i bokforlaget Gyldendal i Oslo frå 1958 til 1984.

Sigmund Hoftun er kjend for å ha introdusert dei limbundne kvalitetsbillegbøkene med mjuke permar i Noreg ved etableringa og redigeringa av dei skjønnlitterære og faglitterære seriane Lanternebøkene og Fakkelbøkene. Dessutan skipa og redigerte han saman med Erik Rudeng (seinare direktør i Institusjonen Fritt Ord) det leiande og omdiskuterte litterære tidsskriftet Gyldendals aktuelle magasin (GAM), som kom ut med eit nummer kvart halve år frå 1977. Men det vart berre med sju nummer i alt, for direktøren i forlaget frå 1 januar 1980, Andreas Skartveit, fastsette med ei økonomisk grunngjeving at både dette tidsskriftet og tidsskriftet Poesi Magasin, som Hoftun òg hadde som sitt hjartebarn, skulle leggjast ned.

Tilsettinga av Andreas Skartveit som direktør i Gyldendal markerte byrjinga på den nye tida i forlagsbransjen, kjenneteikna ved at det vart lagt større vekt på økonomiske enn kulturelle tilhøve som Gyldendal under den tidlegare direktøren, Brikt Jensen, hadde vore styrt etter, og som fram til denne tida hadde vore hovedgrunngjevinga for å drive seriøs forleggjarverksemd. Stendig vart det no stilt krav om at kvart einskild bokprosjekt skulle kunne stå på eigne økonomiske bein, og helst gje overskott, for å bli noko av.

I motsetnad til den økonomisk orienterte Skartveit, stod den eldre Hoftun på dei gamle ideala, og hadde i eigenskapen av «kronprinsen» i forlaget vona å få direktørstillinga. Difor har det vore hevda at det skismaet som oppstod i forlaget mellom den gamle og nye måten å drive eit bokforlag på, var ei sterkt medverkande årsak til at Hoftun ein dag i byrjinga av 1985 rydda i løynd opp i papirbunkene på kontoret sitt, forvissa seg om at ingen forfattar hadde uoppgjorte honorarkrav, og seinare gjorde alvor av ein sjukleg tanke om å vandre ut i skogen for aldri å kome levande attende. Forfattarar, kollegaer og vener leita etter han, men han vart ikkje funne før snøen bråna våren 1985.

## Fagbøker av Sigmund Hoftun
**Fransk treklang : Pierre Corneille, Leconte de Lisle, André Malraux*. Oslo 1973: Gyldendal. ISBN 82-05-06076-2 
**Pessimisme og poesi hos Leconte de Lisle*. Edda 1970 : 3. Oslo 1970 
**Mål og metoder i litteraturforskningen : dokumenter fra norsk litteraturdebatt*, ein antologi ved Sigmund Hoftun og Rolf Tobiassen. Oslo 1969: Gyldendal. 
**André Malraux og menneskets verdighet*. Oslo 1967: Gyldendal.
**Mennesket og kunsten : kunstfilosofiske tekster / André Malraux ; presentert og oversatt av Sigmund Hoftun*. Oslo 1967: Gyldendal.

## Kjelder

## Bakgrunnsstoff

*Tidsskriftet *Vinduet* 1/2011, Gyldendal Norsk Forlag A/S, Oslo: ISBN 978-82-05-41546-1
Thomas More

Sir **Thomas More** (), også kjend som **heilage Thomas More**, var ein engelsk advokat, forfattar og statsmann. Medan han levde hadde han omdøme som ein av dei leiande engelske humanistane og hadde mange offentlege embete, mellom anna stillinga som rikskanslar frå 1529 til 1532. Han var også ven av Erasmus frå Rotterdam. 

More skapte ordet «utopi», etter namnet «Utopia» som han gav til ein ideell, innbilt øynasjon med eit politisk system han skildra i ei bok utgjeven i 1516. Han er hovudsakleg hugsa for å nekte å akseptere kong Henrik VIII sitt krav å bli overhovud for kyrkja i England under reformasjonen, ei avgjerd som enda hans politiske liv og førte til avretting for forræderi på Tower Hill i London. Før han blei avretta sa han til tilskodarskaren at han døydde som «kongens gode tenar, men først og fremst Guds.»

## Helgenstatus
I Den katolske kyrkja blei han rekna som martyr kort tid etter han døydde, men først i 1886 blei han formelt sælekåra saman med biskop John Fisher, ein nær ven. Dei to blei heilagkåra saman i 1935 av pave Pius XI, og blir feira saman den 22. juni. I 2000 blei han formelt erklært å vere vernehelgen for advokatar, politikarar og statsleiarar. More blei oppteken i den anglikanske kyrkja sin kalender over helgenar i 1980.

## Kjelder
Bergknappslekta

**Bergknappslekta** er ei planteslekt i bergknappfamilien. I Noreg veks fjorten artar. Seks av desse er forvilla frå hagar. Rosenrot (*s. rosea*) vert iblant ikkje rekna til *Sedum*.

Medlemene i bergknappslekta er fleirårige plantar med tjukke blad. Dei har oftast ti mjølberarar og fem skolmkapslar. *S. spurium* og *villosum* er lodne, dei andre er snaue. Plantane veks på turre stader, så nær som *villosum*.

### Artar i Noreg
* Rosenrot (*S. rosea*)
* Rakbergknapp (*S. aizoon*)
* Knebergknapp (*S. anacampseros*)
* Smørbukk (*S. telephium*)
* Haustbergknapp (*S. ewersii*)
* Sibirbergknapp (*S. hybridum*)
* Krypbergknapp (*S. stoloniferum*)
* Gravbergknapp (*S. spurium*)
* Lodnebergknapp (*S. villosum*)
* Kvitbergknapp (*S. album*)
* Kystbergknapp (*S. anglicum*)
* Bitterbergknapp (*S. acre*)
* Småbergknapp (*S. annuum*)
* Broddbergknapp (*S. reflexum*)
* Sedum pachyphyllum (Rose)

## Kjelder
*Svensk Wikipedia.
*Johannes Lid: *Norsk-svensk-finsk flora*. Det Norske Samlaget, 1985.
Rebbie Jackson

**Maureen Reillette «Rebbie» Jackson**, gift **'Brown** () er ein amerikansk songar som var det det eldste barnet i den musikalske Jackson-familien frå Gary i Indiana. Ho var ikkje med i The Jackson 5, og følgde ikkje den musikalske karrieren sin i like stor grad som syskena.

## Karriere

Som attenåring gifte ho seg med Nathaniel Brown, og dei har i dag tre born saman. I 1976 opptredde ho saman med resten av Jackson-familien på eit fjernsynsshow som heitte *The Jacksons*. Ikkje før i 1984 gav Rebbie Jackson ut debut-plata si, *Centipede*. To år seinare gav ho ut oppfølgjaren *Reaction*, og i 1988 kom *R U Tuff Enuff*. Etter ein tiårspause frå musikk, gav ho ut ei ny plate i 1998; *Yours Faithfully* på Michael Jackson sitt plateselskap. 

Etter at Michael Jackson døydde i 2009, fekk mora Katherine Jackson foreldreretten til dei tre barneborna sine, borna til Michael, Prince Michael, Prince Michael II og Paris Jackson. Det er likevel Rebbie som har den daglege omsorga for borna.

## Diskografi

* 1984 - *Centipede* 
* 1986 - *Reaction* 
* 1988 - *R U Tuff Enuff* 
* 1998 - *Yours Faithfully*

## Kjelder

* *Engelsk Wikipedia om Rebbie Jackson, henta inn 3. april 2011.*
Cadair Bronwen

**Cadair Bronwen** er eit fjell i Nord-Wales og ein del av Berwynfjella. I sør ligg dei hgøare Berwyn-toppane, som Cadair Berwyn. I nord ligg Moel yr Henfaes og Moel Fferna, som utgjer dei nordlegaste Berwynfjella. Fjellet har ei høgd på 785 meter over havet. 

## Kjelder

**Denne artikkelen bygger på «[[:en:Cadair Bronwen|Cadair Bronwen]]» frå ,  den 4. april 2011.* 
*** oppgav desse kjeldene:*


## Bakgrunnsstoff
*www.geograph.co.uk: Bilete av Cadair Bronwen
Cadbury Hill

**Cadbury Hill** er ein liten ås i Congresbury, oppfor landsbyen Yatton i North Somerset. På toppen står eit åsfort frå jernalderen, som har status som Scheduled Ancient Monument. Åsen har ei høgd på 81 meter over havet. 

## Kjelder

**Denne artikkelen bygger på «[[:en:Cadbury Hill|Cadbury Hill]]» frå ,  den 4. april 2011.* 
*** oppgav desse kjeldene:*


## Bakgrunnsstoff
Caer Caradoc

**Caer Caradoc** er ein ås i Shropshire i England. Han ligg oppfor byen Church Stretton og landsbyen All Stretton med panoramautsyn nordover mot The Wrekin, aust til Wenlock Edge, og i vest over Long Mynd.  På ein klår dag er det mogeleg å sjå åsane nordaust i Wales, dei høge bygningane i Birmingham i aust, Worcester Beacon i Malvern Hills i søraust og Hay Bluff i Black Mountains i Wales og toppane i Brecon Beacons i sør. Caer Caradoc har ei høgd på 459 meter over havet. 

På toppen av åsen står eit åsfort frå jernalderen og seint i bronsealderen. Åsen er kalla opp etter fortet og *Caer Caradog* tyder på walisisk «fortet til Caradog». Ei lokal segn seier at dette var staden der den siste kampen til Caractacus fann stad mot dei romerske legionane under den romerske erobringa av Storbritannia, og at han etter slaget gøymde seg i ei grotte nær toppen. Andre hevdar at dette berre av ein av festningane hans. 

## Kjelder

**Denne artikkelen bygger på «[[:en:Caer Caradoc|Caer Caradoc]]» frå ,  den 4. april 2011.*
Caer Mote

**Caer Mote** er ein liten ås nord for Lake District i Cumbria i England. Ein har utsyn over Bassenthwaite Lake frå toppen. Det er spor etter jordvollar av ukjent opphav på toppen. 

## Kjelder

**Denne artikkelen bygger på «[[:en:Caer Mote|Caer Mote]]» frå ,  den 4. april 2011.*
Cairn Gorm

**Cairn Gorm** (*Cairngorm*) (gælisk *An Càrn Gorm*, tyder «Blå- eller Grønåsen») er eit fjell i Dei skotske høglanda oppfor Strathspey og byen Aviemore. Med ei høgd på 1245 meter over havet er dette det sjette høgaste fjellet i Storbritannia. Det har gjeve namn til heile fjellkjeda, sjølv om desse åsane i røynda heiter *Am Monadh Ruadh* (Raudåsane) og ikkje Cairngorms. Cairn Gorm er det mest prominente av fjella i Cairngorm sett frå Speyside, men er ikkje det høgare. 

Det meste av nordvestsida av fjellet er utvikla med skiløyper i *Coire Cas*. I tillegg til skitrekk, snøskjermar og skiløyper, finst det ein kabelbane i dalen på denne sida. 

Det står ein automatisk vêrstasjon på toppen av fjellet..

Den 21.-22. november 1971 omkom fem elevar frå Ainslie Park High School i Edinburgh og ein instruktør frå Newcastle-under-Lyme i ein snøstorm ved Feith Buidhe på Cairn Gorm. 

## Kjelder

**Denne artikkelen bygger på «[[:en:Cairn Gorm|Cairn Gorm]]» frå ,  den 4. april 2011.* 
*** oppgav desse kjeldene:*
Cairn Toul

** Cairn Toul** (frå skotsk-gælisk *Càrn an t-Sabhail*) er det fjerde høgaste fjellet i Skottland, berre forbigått av Ben Nevis, Ben Macdui og Braeriach. Det er det nest høgaste punktet i det vestlege massivet i Cairngorms med ei høgd på 1291 meter over havet. 

## Kjelder

**Denne artikkelen bygger på «[[:en:Cairn Toul|Cairn Toul]]» frå ,  den 4. april 2011.* 
*** oppgav desse kjeldene:*
Cairngorms

**Cairngorms** er ei fjellkjede aust i Dei skotske høglanda i Skottland. 

Cairngorms er ein del av Cairngorms nasjonalpark, som dekkjer eit større område enn sjølve fjellkjeda. 

Sør for Cairngorms ligg ei anna fjellkjede, The Grampians. 

## Fjell
Cairngorms består av nokre av dei høgaste fjella på Dei britiske øy ane og fem av dei seks høgaste fjella i Skottland ligg her: 
* Ben Macdhui (1309&nbsp;m)
* Braeriach (1296&nbsp;m)
* Cairn Toul (1293&nbsp;m)
* Sgor an Lochain Uaine (1258&nbsp;m)
* Cairn Gorm (1245&nbsp;m) 

Desse fjella er alle munroar, og det finst 13 fjell til med denne statusen i området. I tillegg til desse fem er det ytterlegare fem fjell her som er av dei 20 høgaste toppane i landet. 

Området vert drenert av elvane Dee og Spey.

## Busetnader i Cairngorms
* Aviemore
* Tomintoul
* Dulnain Bridge
* Newtonmore
* Dalwhinnie
* Kingussie
* Boat of Garten
* Nethy Bridge
* Ballater
* Braemar
* Carrbridge

## Kjelder

**Denne artikkelen bygger på «[[:en:Cairngorms|Cairngorms]]» frå ,  den 4. april 2011.*  
 

## Bakgrunnsstoff
* The Cairngorm Club
* Cairngorms National Park
* Cairngorms Park Info and Accommodation site
* Cairngorm Mountain
* Cairngorms Climate
Cairnie Hill

**Cairnie Hill** ligg aust i Ochil Hills, oppfor landsbyen Collessie i Skottland. Det er det hgøaste punktet i eit lite høgareliggande område mellom Collesie Den og Collairnie Farm. Nordsida av Cairnie Hill er forholdsvis bratt og vert nytta til beitemark og skogbruk. Sørsida er meir slak og stig opp frå den flate Howe of Fife og vert hovudsakleg nytta til jordbruk. 

## Kjelder

**Denne artikkelen bygger på «[[:en:Cairnie Hill|Cairnie Hill]]» frå ,  den 4. april 2011.*
Gyldendal i Danmark

**Gyldendal A/S** (fram til 20. april 2010 *Gyldendalske Boghandel, Nordisk Forlag A/S*) er det nest eldste og største forlaget i  Danmark, skipa  i 1770 av Søren Gyldendal. Heilt sidan 1787 har forlaget hatt hovudkontor i Klareboderne 3 i København.  Svigersonen til Søren Gyldendal, Jacob Deichmann, tok over forlaget i 1809 og gjorde Gyldendal til det leiande forlaget i Danmark.

Etter at Peter Nansen vart tilsett i leiinga for Gyldendal i 1896, kjøpte verksemda opp C.A. Reitzels Forlag, og med dette sikra Gyldendal seg rettane til å utgje verka av dei fleste av dei skjønlitterære forfattarane frå den såkalla «guldalderen». Dei vart lanserte i serien *Gyldendals Bibliothek*. Nansen skipa òg serien *Gyldendals røde Ordbøger*, som framleis er den mest selde ordbokserien i Danmark.

I 1903 slo Gyldendal og Det nordiske Forlag (skipa i 1895) seg saman som eit nytt forlag under namnet *Gyldendalske Boghandel og det Nordiske Forlag* (avstytta G.B.N.F.), som vart skipa som aksjeselskap.

Det norske forlagshuset Gyldendal Norsk Forlag vart opphavleg skipa som ei avdeling av Gyldendal i Danmark i 1906 og seld til Noreg i 1925 etter påtrykk frå norske interesser, som hadde skaffa norsk aksjekapital for å kunne kjøpe på denne måten heim til Noreg rettane til å gje ut norske forfattarar som hadde gjeve ut bøkene sine i Danmark i ei tid då det ikkje hadde vore drive skikkeleg forlagsverksemd i Noreg. Særleg var det av norske nasjonale prestisjeomsyn særs viktig å få over på norske hender og norsk jord rettane til å gje ut verka av dei norske forfattarane frå siste halvparten av 1880-talet som i marknadsføringa vart samla under omgrepet «dei fire store», Bjørnstjerne Bjørnson, Henrik Ibsen, Jonas Lie og Alexander Kielland. Rettane vart no overteke av eit nyskipa Gyldendal Norsk Forlag i Oslo, som trass i namnelikskapen med det danske forlaget, var eit sjølvstendig norsk forlag.

Danske Gyldendal vart i 1947 selt  til ostegrossararen Knud W. Jensen, kjend for seinare å ha skipa det internasjonalt vidgjetne kunstmuseet Louisiana i Humlebæk nord for København. Men i dag er forlaget notert på Københavns Fondsbørs og soleis eigd av mange aksjonærar: Museumsfonden af 7. december 1966  har 32,4 %, Chr. Augustinus Fabrikker har 27,7 %, Lønmodtagernes Dyrtidsfond/LD Invest A/S har 10,6 %, Pensionskassen for Magistre og Psykologer har 5,1 % og Lars Ole Kornum 2,5 %.

Danske Gyldendal eig ein rad med dotterforlag i Danmark, og dessutan distribusjonsverksemda Nordisk Bog Center, som distribuerer bøker for fleire danske forlag enn dei som høyrer inn under Gyldendal.  

## Danske Gyldendals dotterforlag og imprints
* Gyldendal Business
* Gyldendals Leksikon
* Hans Reitzels Forlag
* Forlaget Fremad
* Samlerens Forlag](frå 1987)
* Høst & Søns Forlag
* Rosinante & Co
* Munksgaards Forlag
* Exlibris Musik
* Forlaget Forum
* Systime
* Academica
* Schultz Forlag
* Nyt Juridisk Forlag (saman med Danmarks Jurist- og Økonomforbund)
* Cicero/Chr. Erichsen
* Superpocket

## Kjelder


## Bakgrunnsstoff
*